Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# तालिका २ . पहुँचको अवधारणा

पहुँच : विशेषण – प्राप्त गर्न, प्रवेश गर्न, प्रयोग गर्न र बुझ्न सहज ।

यस क्रममा जब हामीले स्थान बनाउने र डिजाइन गर्छौँ त्यतिबेला पहुँचका चारवटा तहमा ध्यान दिनुपर्छ ।

## क्षेत्र, स्थल वा सेल्टरमा कसरी पुग्ने ?

सेल्टर र समुदायमा उपलब्ध विभिन्न सेवा तथा सार्वजनिक स्थानका बीचमा पुहुँच सुनिश्चित गर्नुहोस् ।

यसो गर्दा सेल्टर र बसोबास दुवैको डिजाइनमा असर पार्छ र भौतिक अवरोध हटाउन र पर्याप्त सङ्केत र प्रकाशको व्यवस्था आवश्यक हुन्छ ।

## सेल्टर र यसका भागमा कसरी प्रवेश गर्ने ?

सेल्टर तयार भइसकेपछि अपाङ्गता भएका व्यक्ति लगायत सबैको त्यसमा सहज पहुँच हुनुपर्छ ।

र्‌याम्प, समात्ने बार र ह्वीलचियर सहजै पस्न सक्ने गरी पस्ने ढोका चौडा बनाएर पहुँच प्राप्त गर्न सकिन्छ ।

यिनै कुरा बसोबास, स्वास्थ्य, शिक्षा, संरक्षण, दर्ताका साथै पानीको धारा, शौचालय र सरसफाइसम्बन्धी सुविधामा पनि लागू हुन्छन् ।

कुनै पनि आकस्मिक प्रतिकार्यसम्बन्धी कार्यक्रमहरूको डिजाइन, कार्यान्वयन र व्यवस्थापन गर्दा त्यसलाई वातावरणसँग अपाङ्ता भएका व्यक्तिहरूले कसरी अन्तरक्रिया गर्छन् भन्ने कुरामा ध्यान दिनु महत्वपूर्ण हुन्छ । यसलाई क्षेत्रीय तहमा यातायातदेखि लिएर सानोस्तरका घरायसी कामसम्म, बसोबासमा पहुँचदेखि व्यक्तिगत सेल्टरसम्म हेरिन्छ ।

## सेल्टर र यसका सुविधा कसरी प्रयोग गर्ने

सेल्टरमा ठाउँहरूको प्रयोगलाई सम्बोधन गर्दा व्यक्तिको निजीपन वा गोपनीयता, सुरक्षा र पहुँच प्रदान गर्ने कुरामा ध्यान दिइनुपर्दछ ।

सेल्टरमा स्थानको उपयोग कसरी गरिन्छ भन्ने बारेमा बुझ्न तपाईँले सम्बन्धित प्रयोगकर्तासँग परामर्श गरी मानिसका दैनिक जीवनका विभिन्न पक्षलाई हेर्नुपर्छ । जस्तैः झ्याल कसरी खोल्ने र लगाउने, ओछ्याउने गुन्द्री वा सुकुल, ओढ्ने लुगा, शौचालयको डिजाइन, खाना पकाउने ठाउँ, स्वास्थ्य सुविधा जस्ता मुख्य समान र थप आवश्यकतालाई मिलाएर राख्ने तरिका, थप आवश्यकता ।

## सूचना र प्रशिक्षण कसरी लिने

सबै कुरा सम्बोधन गर्दागर्दै पनि अपाङ्गता भएका व्यक्तिहरूलाई प्राविधिक प्रशिक्षण र सूचनामा सहभागी गराइएन भने पहुँचको वातावरण बनाउने शृङ्खला भङ्ग हुन्छ । यसअन्तर्गत मर्मत सम्भारका मुद्दा लगायत गुनासा र पृष्ठपोषणका लागि कोसँग सम्पर्क राख्ने भन्ने बारेमा हुने सार्वजनिक बैठक तथा छलफलमा अपाङ्गता भएका व्यक्तिहरूको अर्थपूर्ण सहभागिता हुनपर्छ ।