Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# रूजु सूची ख२ सेल्टरको लागि मापदण्ड

सेल्टर भएको स्थान चौडा, पहुँचयुक्त र फोहरमैला तथा भग्नावशेष हटाइएका र निकाससहितको छ ।

सेल्टर बनाउँदा जमिनको भूस्थितिमा ध्यान दिइएको छ र जमिनको सतह तथा सेल्टरको तल्लो सतहको बीचको फरक न्यूनीकरण गरिएको छ ।

बढीमा १:१० अनुपातमा भिरालोपन भएको र्‌याम्प उपलब्ध गराइएको छ । ह्वीलचियरको लागि नचिप्लने खालको सतह बनाइएको छ ।

ढोकाको खुल्ला भाग कम्तीमा ९० सेन्टिमिटर छ र जमिनमा कुनै अवरोध छैन ।

दृष्टिसम्बन्धी समस्या भएका व्यक्तिहरूका लागि पहिचान गर्न सहज होस् भनी प्रवेशद्वारमा फरक देखिने रङ्ग प्रयोग गरिएको छ ।

ढोका र झ्याल अपाङ्गता भएका व्यक्तिहरूका लागि पहुँचयुक्त तथा खोल्न र बन्द गर्न सजिला छन् ।

शारीरिक अपाङ्गता भएका व्यक्ति र दृष्टिसम्बन्धी समस्या भएका व्यक्तिहरूका लागि खुडकिला तथा र्‌याम्पमा समात्ने बारहरू लगाइएका छन् ।

सुरक्षा र पहुँचमा बृद्धि गर्न प्रकाशको व्यवस्था गरिएको छ ।

धेरैजसो समय सेल्टरभित्रै बिताउनुपर्ने अपाङ्गता भएका व्यक्तिहरूका लागि सेल्टरभित्र जाडोको बेला न्यानो हुने व्यवस्था मिलाइएको छ ।

निजी र गोपनीयतालाई सुनिश्चित गर्न सेल्टरको भित्री भागमा पनि छेकबारको व्यवस्था गरिएको छ ।

सेल्टरसँग जोडिएका बाहिर आराम गर्न बनाइएका छहारीमा अपाङ्गता भएका व्यक्तिहरूका लागि पहुँच छ ।

सेल्टरको ५० मिटर दूरीमा पहुँच भएका शौचालयहरू उपलब्ध छन् ।

अन्य अवरोध हटाइएका छन् । मर्मत गरिएका छन् । यहाँनिर अवरोध छ भनी स्पष्टरूपमा सङ्केत गरिएको छ ।

सबै उमेरका अपाङ्गता भएका केटाकेटी, महिला तथा पुरूषलाई सेल्टरका सुरक्षासम्बन्धी जोखिम पहिचान गर्न सहभागी गराइएको छ र सुधार ल्याइएको छ ।

सेल्टरलाई स्तरोन्नति गर्न, मर्मत गर्न र जाडोको बेला न्यानो बनाउने प्राविधिक सहयोगमा अपाङ्गता भएका व्यक्तिहरूको पहुँच छ ।