Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# रुजुसूची क. ३.३ शीघ्र पुनःप्राप्ति

शीघ्र पुनःप्राप्तिको समन्वयमा र पहुँचसम्बन्धी राष्ट्रिय नीति निर्माणमा राष्ट्रिय अधिकारीहरू र अपाङ्गता भएका व्यक्तिका संस्थाहरू सहभागी भएका छन् ।

विनियोजित बजेट र विशिष्ट सूचकसहित सेल्टर र बसोबासको प्रस्तावमा अपाङ्गतालाई समावेश गराइएका छन् ।

प्रभावित क्षेत्रहरूमा तथ्याङ्कका बारेमा जानकारी गराउँदा अपाङ्गता भएका व्यक्तिका संस्थाहरूलाई बोलाइन्छ र माध्यामिकस्तरका सूचनाको पुनरावलोकनमा सहभागी गराइन्छ ।

बहुक्षेत्रीय लेखाजोखामा अपाङ्गताका सवाल समावेश गरिन्छन् । जस्तै, विपद् पश्चातका आवश्यकता मूल्याङ्कन ।

लेखाजोखा गर्ने कार्यदलले अपाङ्गता विषयमा तालिम पाएको हुन्छ र नयाँ नियुक्त गरेर होस् वा अपाङ्गता भएका व्यक्तिका संस्थासँग साझेदारी गरेर होस् अपाङ्गतासम्बन्धी विज्ञहरूबाट सहयोग प्राप्त गरेको हुन्छ ।

लेखाजोखा फाराम अपाङ्गता समावेशी हुनेगरी, अवरोध पहिचान गर्न तथा सेल्टर र बसोबासमा प्राथमिकता दिनको लागि पुनरावलोकन गरिन्छ ।

सूचनादाताका रूपमा विभिन्न प्रकारका अपाङ्गता भएका व्यक्तिहरूलाई समावेश गराइन्छ र लेखाजोखा गर्ने उपकरण अपाङ्गता समावेशी हुन्छन् ।

हाल बसिरहेको सेल्टरको अवस्था र आफ्नो वास्तविक समुदाय दुवैको अवस्थाको लेखाजोखा गरिन्छ । पुरानो थलोमा फर्कन रोक्ने अवरोध पहिचान गरिन्छ ।

लेखाजोखाबाट प्राप्त तथ्यलाई पहुँचको ढाँचामा प्रस्तुत गरिन्छ । सेल्टर र बसोबाससँग सम्बन्धित अपाङ्गता भएका व्यक्तिका आवश्यकतालाई जोड दिइन्छ ।

तथ्यका बारेमा समुदायलाई सुसूचित गर्न पहुँचसहितका बैठक आयोजना गरिन्छ । सेल्टर र बसोबासका लागि गरिने सम्बोधनमा विभिन्न विकल्पका बारेमा छलफल गरिन्छ ।

सेल्टर र बसोबासका प्राथमिकताका विषयमा सबै उमेर समूहका केटाकेटी, महिला तथा पुरूष अपाङ्गता भएका व्यक्तिहरूसँग परामर्श गरिन्छ । उनीहरू व्यक्तिगत सेल्टरको डिजाइनमा प्रभाव पार्न सक्षम हुन्छन् ।

अपाङ्गता भएका व्यक्तिहरूका लागि सेल्टर राख्ने स्थान पहिचान गर्दा आवतजावत र सेवाको पहुँचलाई ध्यान दिइन्छ ।