Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

समावेशी समुदाय बनाउनको लागि सेल्टर र यसको वरिपरिको वातावरण सुरूवात बिन्दु हो । डिजाइनबाट नै अपाङ्गता भएका व्यक्तिहरू स्वतन्त्ररूपमा हिँडडुल गर्न र सहभागी हुन सक्छन् वा सक्दैनन् भन्ने निर्धारण हुन्छ ।

# ख २. सेल्टरका लागि मापदण्ड

अधिकांश कुरा अपाङ्गता भएका व्यक्तिहरूका लागि पहुँचमा नहुने हुनाले संसारभरि नै निजी र सार्वजनिक भवनहरूमा भौतिक अवरोध विद्यमान छन् । संकटको बेलामा अपाङ्गता भएका व्यक्तिहरू सुरक्षित स्थानमा जान सकेनन् भने वा आकस्मिक सेल्टर पाउन सकेनन् भने उनीहरूका लागि जीवन र मरणको सवाल हुन्छ । पहुँचमा बृद्धि गर्न प्रायः निर्माण पश्चात खर्चिला मर्मत र सुधार गरिन्छ । यसको सट्टामा सबै निजी र सामूहिक सेल्टर न्यूनतम मापदण्डसहित अवरोधमुक्त बनाइनुपर्छ । पुनःनिर्माण र यस्ता कुराको पहुँच भएका डिजाइन र सुधारमार्फत यस अध्यायले अवरोधमुक्त सेल्टरहरूका लागि प्राविधिक मार्गदर्शन प्रदान गर्छ । सँधै जस्तो यहाँ कुनै विश्वव्यापी समाधान छैन । त्यसैले आफ्नै स्थानीय लक्षित समूहको आवश्यकता र प्राथमिकताका आधारमा अनुकूल र समाधान खोज्नुपर्छ ।

## यस अध्यायमा संलग्न गरिएका विषयवस्तु

### ख२.१ पाल समाधान (आइएफआरसी मापदण्डमा परिवार पाललगायत )

यो एकदमै अस्थायी प्रकृतिको सेल्टरको रूप हो जसको लागि न्यून लागतको अनुकूलता जरूरी हुन्छ । पहुँचमा अभिबृद्धि गर्ने उपाय खास गरेर जमिनमा अपनाइन्छ जुन स्थानीयस्तरमा उपलब्ध समाधानको आधारमा हुन्छ ।

### ख२.२ पहुँच भएका सेल्टर डिजाइन :

यो एकदमै अस्थायी प्रकृतिको सेल्टरको रूप हो जसको लागि न्यून लागतको अनुकूलता जरूरी हुन्छ । पहुँचमा अभिबृद्धि गर्ने उपाय खास गरेर जमिनमा अपनाइन्छ जुन स्थानीयस्तरमा उपलब्ध समाधानको आधारमा हुन्छ ।

### ख२.३ अनुकूल विद्यमान संरचना :

व्यक्तिगत सेल्टरको लागि उपलब्ध स्रोत र आवश्यकताका आधारमा अस्थायी र स्थायी दुवै प्रकारका समाधानमा ध्यान पुर्‌याउन सकिन्छ । सार्वजनिक भवनहरूमा भने पहुँचमा बृद्धि गर्दा दीर्घकालीनरूपमा लाभ हुन्छ ।