Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# आकस्मिक प्रतिकार्य रूजुसुची

आकस्मिकताको स्तर र प्रकार निर्धारण गरिएको छ । अपाङ्गता भएका व्यक्तिका संस्था र अन्य अपाङ्गतासम्बन्धी सूचनादातासँग सम्पर्क स्थापना गरिएको छ ।

स्थानीय अपाङ्गता भएका व्यक्तिका संस्थाहरू समुदायमा अपाङ्गता भएका व्यक्तिहरूको पहिचान गर्ने काममा र प्रारम्भिक लेखाजोखामा मुख्य सूचनादाताको भूमिकामा संलग्न छन् ।

सेल्टर र बसोबास समन्वय संयन्त्रले योजना र निर्णय प्रक्रियामा सक्रियरूपमा अपाङ्गता भएका व्यक्तिहरूलाई समावेश गर्छन् ।

सेल्टर र बसोबास सहयोगका लागि प्राथमिकता छुट्याउन तथा विभिन्न विकल्पका फाइदा र बेफाइदा पहिचान गर्ने अपाङ्गता भएका व्यक्तिहरूसँग परामर्श लिइन्छ ।

अपाङ्गता समावेशी बहुक्षेत्रीय लेखाजोखा स्थापित गर्न र अपाङ्गता भएका व्यक्तिहरूका लागि समन्वयात्मक प्रतिकार्य रणनीति विकास गर्न अन्य क्षेत्रसँग सम्पर्क स्थापित गरिएको छ ।

लेखाजोखा उपकरण र प्रश्नावली अपाङ्गतामैत्री छन् र अपाङ्गता भएका व्यक्तिका संस्थासँगको साझेदारीमा बनाइएका छन् ।

सबै उमेरका केटाकेटी, महिला तथा पुरूषका विद्यमान सेल्टर र बसोबाससम्बन्धी आवश्यकताका साथै राहत एवं सेवामा पहुँच पुग्न नदिने अवरोध पहिचान गरिएका छन् ।

अपाङ्गता भएका व्यक्तिका सेवा नक्शाङ्कन भएका छन् । सेल्टर र बसोबासभन्दा बाहेकका आवश्यकताको लागि प्रेषण प्रणाली स्थापना गरिएको छ ।

लेखाजोखाबाट प्राप्त तथ्य सबै समुदायलाई पहुँचयुक्त ढाँचामा थाहा दिइएको छ । अपाङ्गता भएका व्यक्तिका सेल्टर र बसोबाससम्बन्धी आवश्यकतामा जोड दिइएको छ ।

कर्मचारी र स्वयमसेवकलाई आकस्मिकताको अवस्थामा सेल्टर बसोबाससँग जोडिएका अपाङ्गताको सवालमा तालिम र सूचना दिइएको छ ।

अस्थायी सेल्टर र बसोबासमा अपाङ्गता भएका व्यक्तिहरूका लागि सुरक्षा तथा पहुँचमा सुधार ल्याउने उपाय कार्यान्वयन गरिएका छन् ।

सूचना तथा प्राविधिक मार्गदर्शन बहु र पहुँचयुक्त ढाँचामा उपलब्ध छन् । यसका लागि अपाङ्गता सम्पर्क सूत्र वा समन्वय समूहसँग छलफल गरिएको छ ।

वितरण गरिएका आकस्मिक सेल्टर र घरमा दैनिक प्रयोगमा चाहिने सामग्रीहरू अपाङ्गता भएका व्यक्तिहरूका लागि उपयोगी एवं पहुँचयुक्त छन् । आवश्यक पर्नेहरूका लागि सहयोग सेवा प्रदान गरिएका छन् ।

भाडामा लिएका वा कसैले उपलब्ध गराएका सेल्टरहरूमा सेवा आवश्यक पर्ने अपाङ्गता भएका व्यक्तिहरूका लागि अवरोध न्यून गर्न सहयोग उपलब्ध छ ।

अनुगमन र पृष्ठपोषण संयन्त्र अपाङ्गता समावेशी छन् ।