Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# तालिका ३. सञ्चारका तरिकाहरू

तल तपाईँले विभिन्न सञ्चारका तरिका र तिनीहरू विभिन्न प्रकारका अपाङ्गता भएका व्यक्तिहरूको लागि कसरी उपयुक्त छन् भन्ने बारेमा उदाहरण पाउनुहुनेछ ।

## श्रव्य सङ्केत

उदाहरण : घण्टी, आल्‌राम, साइरन, रेडियो, ढोल, लाउडस्पिकरबाट दिने सूचना ।

यो दृष्टिविहीन व्यक्तिहरूका लागि उत्तम हो र अरूलाई पनि उपयोगी हुन्छ ।

यो कुरा मानिसलाई सुरक्षित स्थानमा लैजाने काममा कसरी प्रतिक्रिया दिने र सहयोग गर्ने भन्ने बारेमा दिइने तालिममा पनि समेट्नुपर्छ ।

## दृश्य सङ्केत

उदाहरण : झण्डा, निभ्दै बल्दै गर्ने बत्ति ।

यो सुनाइसम्बन्धी समस्या भएका व्यक्तिहरूका लागि उत्तम हो र दृष्टिसम्बन्धी समस्या भएका व्यक्ति बाहेक अरूलाई पनि उपयोगी हुन्छ ।

तसर्थ आकस्मिकको अवस्थामा हतारमा दिइने पूर्व चेतावनीमा श्रव्य र दृश्य दुवै एकसाथ रूपमा भएको सङ्केत उपयुक्त हुन्छन् । (जस्तै; आगलागीको बेला दिइने आल्‌राम)

## सङ्केत र हाउभाउ

उदाहरण : साङ्केतिक भाषा र शारीरिक हाउभाउ

अन्य सञ्चारका तरिका प्रभावकारी हुन सकेनन् भने यो तरिका अपनाउन सम्भव छ । यसलाई मानिसलाई सुरक्षित स्थानमा लैजाने काममा कसरी प्रतिक्रिया दिने र सहयोग गर्ने भन्ने बारेमा दिइने तालिममा पनि समेट्नुपर्छ ।

सुन्नमा समस्या हुने व्यक्तिले कुनै प्रकारको साङ्केतिक भाषाको (स्थानीय होस् वा राष्ट्रिय) प्रयोग गरी सञ्चार गर्न सक्छन् कि भनी लेखाजोखा गर्नुहोस् ।

## मुद्रण गरिएका वा छापिएका सामग्री

उदाहरण : पोष्टर, लिफलेट र तस्वीर ।

यस्ता सामग्रीले दृष्टिविहीन वा देख्नमा समस्या हुने व्यक्तिहरूलाई भने अलग्याउँछ ।

सन्देशलाई सरल र छोटो रूपमा राख्नुहोस् र चित्रको प्रयोग गर्नुहोस् ।

सन्देशलाई सरल र छोटो रूपमा राख्नुहोस् र चित्रको प्रयोग गर्नुहोस् ।