Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# ख २.१. पाल समाधान (आइ.एफ.आर.सी. मापदण्डका परिवार पाल लगायत)

यस अध्यायमा अपाङ्गता भएका व्यक्तिहरूलाई आकस्मिक पाल उपलब्ध गराउँदा ध्यान दिनुपर्ने कुरामा केन्द्रित गरिनेछ । पाललाई अपाङ्गता भएका व्यक्तिहरूका लागि कसरी पहुँचमा पुर्याउने भन्ने विषयमात्र होइन यस्ता पाल अपाङ्गता भएका व्यक्तिले कसरी प्राप्त गर्छन्, कसरी ढुवानी गर्छन् र कसरी उठाउँछन् भन्ने विषय पनि महत्वपूर्ण हुन्छ । (थप सिफारिसको लागि ख३.३ मा हेर्नुहोस् )

## १: सम्बन्धित स्थलमा पहुँच - ख २.१.१

सेल्टर राख्ने स्थान सफा राख्नुहोस् । फोहर र भग्नावशेष हटाउनुहोस् । स्थानको सतहसम्म र निकाससहितको छ भन्ने कुरा सुनिश्चत गर्नुहोस् ।

## २: अवरोधमुक्त प्रवेशमार्ग - ख २.१.२

प्रवेशमार्गमा कुनै प्रकारको सीमा वा खुड्किला नराख्नुहोस् । यो कुरा इभ्याकुएसनको लागि पनि त्यतिकै महत्वपूर्ण छ । पाल जडान गर्दा यसका डोरीले आवागमन र पहुँचलाई अवरोध नगरून् भन्ने कुरामा ध्यान दिनुहोस् ।

पालको खुला भाग केही तल भिरालोतिर फर्केको (Facing downslope) भयो भने पहुँचसहितको बनाउन सहज हुन्छ र पालको अगाडि पानी निकास गर्ने कुलो बनाउनुपर्ने खासै आवश्यकता नपर्न सक्छ ।

## ३: माटाको चाक्लो - ख २.१.३

अझै पनि पानी निकासको लागि कुनै कुलो बनाउनुपर्ने जरूरी भयो भने ह्विलचियर प्रयोगकर्तालाई उक्त ठाउँ तर्नको लागि तेर्सो पारेर माटोको चाक्लो वा ह्वीलचियर र्‌याम्म निर्माण गर्नुहोस् ।

## ४: फरक रङ्ग - ख २.१.४

दृष्टिसम्बन्धी समस्या भएका व्यक्तिहरूलाई अरू पालको तुलनामा आफ्नो पाल चिन्नको लागि ढोकामा टेक्सटाइल रङ्ग दिनु राम्रो हुन्छ । यसको लागि ढोकालाई सङ्केत गर्न रङ्गिन टेपको (५ सेन्टिमिटर चौडा) उपयोग गर्नुहोस् ।

## ५: खुल्ने संयन्त्र - ख २.१.५

पाल खुल्ने र बन्द गर्ने तरिका पहिचान गर्नुहोस् । उदाहरणको लागि खोल्ने बन्द गर्ने जिप (Zip) मा डोरी वा सानो लठ्ठी जडान गर्नुहोस् । उपयुक्त संयन्त्रको लागि अपाङ्गता भएका व्यक्तिसँग परामर्श गर्नुहोस् ।

एउटा नमूना पाल विभिन्न वर्गका स्थानीय अपाङ्गता भएका व्यक्तिसहितको संलग्नतामा उठाउनुहोस् । पहुँचमा अवरोध हुने कुरा पहिचान गर्ने तथा डिजाइनमा सुधार गर्न र अनुकूलताका तरिकाका बरेमा छलफल गर्नुहोस् ।

हिँडडुलमा सीमितता भएका अपाङ्गता भएका व्यक्तिहरूलाई ढोकाका फ्रेमहरू र ठाडा खम्बाहरूले पालमा पस्दा, भित्र यताउता हिँड्दा समाउनका लागि काम दिन्छन् ।

## ६: घुम्न चाहिने स्थान - ख २.१.६

पाल निकै ठूलो आकारको (परिवार बस्न मिल्ने) छ भने भित्र ह्वीलचियर प्रयोग गर्ने व्यक्तिलाई ह्वीलचियर घुमाउन पर्याप्त स्थान छ (१५० सेन्टीमिटर ब्यास) भनी सुनिश्चित गर्नुहोस् ।

## ७: भित्रको बेरा/छेकबार - ख२.१.७

निजी वा गोपनीयता सुनिश्चित गर्न पालको भित्रको छेकबार (Partition) लगाउन थप सामग्री उपलब्ध गराउनुहोस् ।

## ८: न्यानोपन - ख २.१.८

सङ्क्रमणकालीन सेल्टरमाभन्दा पालमा न्यानोपन सुनिश्चित गर्न निकै कठिन हुन्छ । सेड नेट (Shade Nets) वा बस्ने सुविधासहितको छहारी भएको बाहिरी क्षेत्रको प्रयोगमा ध्यान

## ९: स्थलगत सहयोगी - ख २.१.९

सङ्क्रमणकालीन सेल्टरमाभन्दा पालमा न्यानोपन सुनिश्चित गर्न निकै कठिन हुन्छ । सेड नेट (Shade Nets) वा बस्ने सुविधासहितको छहारी भएको बाहिरी क्षेत्रको प्रयोगमा ध्यान

## ख २.१ - घटना अध्ययन

यस अध्यायमा समावेश गरिएका चित्र र सिफारिस UNCHR, ICRC, IFRC को परिवार बस्ने पाल (Family Tent)मा आधारित छ । मापदणडअनुसारको परिवार पाल मानवीय आकस्मिकतामा अस्थायी सेल्टरका रूपमा व्यापक उपयोग गरिन्छ । यो दीर्घकालीन समाधान होइन, तर एक वर्ष टिक्न सक्छ ।
गर्मी र तापक्रम बढी भएको हावापानीलाई लक्षित गरेर पाल बनाइन्छ । जाडोमा उपयोग गर्ने सामग्री (Winterisation Kits)ले जाडोको बेलामा यसबाट बच्न थप मद्दत गर्छ ।
पालभित्रको खुल्ला भाग कम्तिमा १ मिटर चौडा र १.५५ मिटर उचाइको हुन्छ तथा बीचमा ठाडो खम्बा हुन्छ । सामग्री नरम र लचिलो हुन्छ, जसले गर्दा ह्वीलचियर पनि सहजै प्रवेश गर्न सक्छ । ढोका खोल्नको लागि सहयोगको आवश्यक पर्छ । ढोका खोल्न र बन्द गर्न जिपर (Zipper)को प्रयोग गरिएको हुन्छ, जुन केही अपाङ्गता भएका व्यक्तिहरूको लागि कठिन पनि हुनसक्छ । झ्यालमा भने Velcro को प्रयोग गरिएको हुन्छ, जुन संचालन गर्न सजिलै हुन्छ ।
आइ.एफ.आर.सी., आइ.सी.आर.सी. र यू.एन.एच.सी.आर.ले पाल अनुसन्धान तथा विकास परियोजनामा काम गरिरहेका छन् र नयाँ थप स्तरोन्नति गरिएका डिजाइन सन् २०१५ को मध्यसम्ममा प्राप्त गर्न सकिने अपेक्षा गरिएको छ । नयाँ परिवार पालमा पहुँचलाई थप ध्यान दिइएको छ र ढोका १ मिटर चौडा रहेको छ जुन अवरोधमुक्त छ । ढोकामा पनि जिपरको सट्टा Velcro प्रयोग गरिएको छ, जुन अपाङ्गता भएका व्यक्तिहरूको लागि खोल्न र बन्द गर्न सजिलो हुन्छ ।

# Footnotes

(१) More details can be found in the IFRC/ICRC Emergency Items Catalogue (http://procurement.ifrc.org/catalogue/), product code HSHETENTF16C.