Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# रूजु सूची ग १. समावेशी लक्षित समूह सञ्चार

अपाङ्गता भएका व्यक्तिहरूलाई लक्षित गरेर र सूचनालाई पहुँचमा पुर्याउन अपाङ्गता भएका व्यक्तिका संस्थाहरूसँगसँगै बसेर सञ्चार योजना बनाइएको छ ।

अपाङ्गता भएका व्यक्तिहरूले उपयोग गर्न चाहने सञ्चारका साधनहरूका बारेमा उनीहरूसँग परामर्श गरिएको छ र उनीहरूले बैठकका सूचना प्राप्त गर्छन् ।

तपार्इँको संस्था, परियोजना र योग्यतासम्बन्धी मापदण्डको बारेमा सूचना बहु पहुँचयुक्त ढाँचामा उपलब्ध छन् ।

सूचना पाटीहरू ह्वीलचियर प्रयोगकर्ताले पढ्न सक्ने उचाइसहित पहुँचका स्थानमा राखिएका छन् ।

आकस्मिकताको अवस्था पूर्व नै अपाङ्गता डेस्क स्थापित छ र त्यहाँ सूचना दिने तथा अपाङ्गता भएका व्यक्तिहरूमाथि पर्ने असरको अनुगमन गर्ने तालिम प्राप्त कर्मचारी छन् ।

दृष्टिसम्बन्धी अपाङ्गता भएका व्यक्तिहरूको लागि छापा सामग्री र वेवसाइट पढन् सहज छन् अर्थात् उनीहरूले ठूलो अक्षर र सघन भिन्नता (high contrast) उपयोग गर्छन् ।

बैठकमा सहभागी हुन जाँदा अपाङ्गता भएका व्यक्तिहरूका लागि यातायात सुविधा उपलब्ध छ र उनीहरूलाई बैठक स्थलमा मार्गदर्शन गराउने वा सहयोग गर्ने कर्मचारी तथा स्वयंसेवक छन् ।

बैठक स्थल सुरक्षित छ र अपाङ्गता भएका व्यक्तिहरूका लागि पहुँचमा तथा सम्भव अनुकूलता उपलब्ध छ ।

बैठकका समयमा अपाङ्गता भएका व्यक्तिहरूलाई उनीहरूका आवश्यकताको बारेमा सोधिन्छ र आवश्यकताअनुसार साङ्केतिक भाषा दोभाषेको व्यवस्था गरिएको छ ।

बैठक सञ्चालन गर्ने व्यक्ति तथा कर्मचारी अपाङ्गताको सवालमा तालिम लिएका छन् र तस्विरको प्रयोग गरेर स्पष्ट रूपमा सञ्चार गर्छन् ।

सबै उमेर समूहका र विभिन्न वर्गका अपाङ्गता भएका महिला र पुरूषका लागि बैठकमा गरिने छलफल तथा उपकरण समावेशी छन् ।

अपाङ्गता भएका व्यक्तिहरूको लागि पहुँच र समावेशीकरणलाई सबै परियोजनाका गतिविधिको अनुगमनमा ध्यान दिइन्छ ।

सेल्टर र बसोबास कार्यक्रमको लागि पहुँच र समावेशीकरणसम्बन्धी विशेष सूचक तय गरिएको छ ।

अपाङ्गता भएका व्यक्तिहरू पृष्ठपोषण संयन्त्रको बारेमा सुसूचित छन् । सञ्चारका विभिन्न साधन उपयोग गरेर गुनासा दर्ता गराउन सक्छन् ।

घरमै बसिरहनुपर्ने अवस्थाका अपाङ्गता भएका व्यक्तिहरूले फोनमार्फत वा गृहभेट मार्फत सूचना प्राप्त गरेका छन् । अनुगमन दलले अपाङ्गता विषयमा तालिम प्राप्त गरेको छ तथा दलमा अपाङ्गता भएका महिला र पुरूषलाई समावेश गर्ने प्रयास गरिएको छ ।

तथ्यहरूलाई बहु पहुँचका ढाँचामा प्रस्तुत गरिएको छ र अपाङ्गता भएका व्यक्ति तथा उनीहरूका संस्थाहरूलाई सम्भव समाधानका बारेमा छलफल गर्न बोलाइएको छ ।

पृष्ठपोषण एवं सिफारिसका आधारमा सेल्टर र बसोबास कार्यक्रमलाई थप समावेशी तथा पहुँचमा बनाइएको छ ।