Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

वितरण स्थल अव्यवस्थित र अपाङ्गता भएका व्यक्तिहरूलाई अलग्याउने खालको हुनसक्छ । वितरण गर्ने स्थान र यसको व्यवस्थापन महत्वपूर्ण हुन्छ । समुदायको दृष्टिकोणको पहिचान र व्यवस्थापन पनि उत्तिकै महत्वपूर्ण हुन्छ ।

# ख ३ . आकस्मिक सामग्रीको वितरण

## Sphere Handbook: अखाद्य वस्तु

"प्रभावित जनसंख्यालाई खाने तयारी गर्न, जाडोमा न्यानो बनाउन, व्यक्तिगत स्वास्थ्यसम्बन्धी आवश्यकता पूरा गर्न र सेल्टरहरू मर्मत गर्न आधारभूत सामग्री एवं आपूर्ति जरूरी छ"

तत्कालीन विपद् प्रतिकार्यअन्तर्गत सेल्टर किट र घरायसी सामग्रीलगायत आधारभूत आवश्यकता पूरा गर्न आकस्मिक सामग्रीको वितरण आवश्यक पर्छ । यस्ता सामग्री यात्रा गर्नुपर्ने दूरी, पङ्कतिमा बस्नु पर्ने वाध्यता र सूचनाको अभावको कारणले पहुँचभन्दा बाहिर हुनसक्छ । वितरण गरिएका सामग्री अपाङ्गता भएका व्यक्तिहरूका लागि उपयोग गर्न अनुपयुक्त र कठिन पनि हुनसक्छ ।
तलका अध्यायमा अपाङ्गता भएका व्यक्तिहरूलाई समेत समावेशी हुनेगरी यस्ता आकस्मिकताको अवस्थामा वितरण गरिने सामग्रीसम्बन्धी सिफारिस पाउनुहुनेछ । यसमा मुख्यरूपमा सेल्टर र अखाद्य वस्तु हुनेछ ।
विकल्पको रूपमा नगद वा भौचर दिने कार्यक्रममा पनि ध्यान दिन सकिन्छ । यस्ता काममा अपाङ्गता भएका व्यक्तिहरूको संलग्नताको बारेमा गरिएका सिफारिस ग३.२ र ग३.३ मा उपलब्ध छन् ।

## यस अध्यायमा समावेश गरिएका विषयवस्तु

### ख३.१ वितरण प्रणालीलाई अपाङ्गता भएका व्यक्तिहरूको लागि समावेशी र पहुँचमा बनाउने तथा अरू मानिससरह विशेष आवश्यकता प्रति जिम्मेवार बनाउने ।

### ख३.२ व्यक्तिगत वस्तु र सामान्य घरायसी सामान जस्तै ब्ल्याङ्केट, लुगाकपडा, ओछ्याउने, सेड नेट, भान्सामा चाहिने सामान वा बत्ती ।

### ख३.३ अपाङ्गता भएका व्यक्तिहरूका लागि लक्षित सहयोग र प्राविधिक सहयोगसहित सेल्टरमा निर्माण, मर्मतसम्भार सहयोग गर्ने सामान (आइ.एफ.आर.सी. मापदण्डका सेल्टर सामग्रीलगायत) ।