Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# क१. पूर्वतयारी

यस खण्डमा सेल्टर र बसोबास क्षेत्रमा योजना एवं व्यावहारिक हस्तक्षेपमार्फत अपाङ्गता भएका व्यक्ति, राष्ट्रिय रेडक्रस सोसाइटी र रेडक्रिसेन्ट सोसाइटी समावेश भएर समुदायमा विपद्को पूर्वतयारी कसरी बढाउने भन्ने बारेमा सिफारिस गरिएका छन् । राष्ट्रिय सोसाइटीहरूले अधिकारीहरूलाई समावेशी पूर्वतयारी योजना बनाउन सहयोग गर्नुपर्छ र यस प्रक्रियामा अपाङ्गता भएका व्यक्ति तथा उनीहरूले सञ्चालन गरेका संस्थाहरूको मुख्य भूमिका छ भन्ने सुनिश्चित गर्नुपर्छ ।

## यस खण्डमा समावेश गरिएका विषयवस्तु

### क १.१. पूर्वतयारी योजनामा अपाङ्गतासम्बन्धी जनचेतना

### क १.२. VAC,PASSA र अरू लेखाजोखासम्बन्धी उपकरणमा समावेशीकरण

### क १.३. लक्षित पूर्व चेतावनी र मानिसहरूलाई सुरक्षित स्थानमा लैजाने प्रणाली

### क १.४. पहुँच सेल्टरहरू

आइएफआरसीको विपद् पूर्वतयारी नीतिले विपद्को अत्याधिक जोखिममा रहेका व्यक्ति र समुदायको पहिचान गर्ने तथा समुदायमा आधारित विपद् पूर्वतयारी रणनीतिलाई जनाउँछ । जसले विद्यमान संरचना, अभ्यास, सीप र विपद् सामना गर्ने संयन्त्रलाई जनाउँछ । यस नीतिमार्फत जोखिममा रहेका समुदायको विपद्को सामना गर्ने क्षमतामा सुधार गर्ने भनी निर्देशित गरिएको छ ।

“……सहयोग गरिएको जनसंख्या विपद्को लागि तयारी र योजना निर्माणमा सहभागी हुनुपर्छ । सबै क्रियाकलाप र कार्यक्रमहरू लिङ्ग, पुस्ताका मुद्दा र जोखिममा रहेका समूहको आवश्यकताप्रति सम्वेदनशील हुनुपर्छ जस्तै अपाङ्गता भएका व्यक्ति”

# Footnotes

१ विपद् पूर्वतयारी नीति आइएफआरसीको १२ औँ साधारणसभाले २६ अक्टुवर १९९९ मा अबलम्बन गरेको हो ।