Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# रूजु सूची ख१ . बसोबासका लागि मापदण्ड

समावेशी बसोबासको डिजाइनको लागि शिविर व्यवस्थापक, अपाङ्गता भएका व्यक्तिका संस्था र विभिन्न क्षेत्रका प्रतिनिधिसँग सम्बन्ध स्थापना गरिएको छ ।

अवरोधको पहिचान गर्न र पहुँचसहितको सुधारलाई प्राथमिकतामा दिन सबै उमेरका अपाङ्गता भएका केटाकेटी, महिला तथा पुरूषलाई संलग्न गराइएको छ ।

बसोबासको व्यवस्थापन गरिएको स्थान अपाङ्गता भएका व्यक्तिहरूको लागि पहुँचमा छ तथा सेवा र जीवनयापनसम्बन्धी अवसरसँग जोडिएको छ ।

अपाङ्गता भएका व्यक्तिहरूलाई हिँडडुल गर्न स्थान तुलनात्मक रूपमा समथर, चौडा (बढीमा १:२० देखि १:५० को अनुपातमा भिरालो) र निकासको व्यवस्था गरिएको छ ।

मुख्य आवतजावत गर्ने बाटो कम्तिमा १५० मिटर चौडा, अवरोधमुक्त र १०० देखि २०० मिटरको फरकमा आराम गर्ने छहारी राखिएको छ ।

अपाङ्गता भएका व्यक्तिका लागि सेल्टरहरू सेवा सुविधा र सहयोग सञ्जालका नजिक व्यवस्था गरिएका छन् ।

पानीको व्यवस्था गरिएका स्थान र कम्तिमा १० प्रतिशत शौचालय (महिला र पुरूष दुवै) अपाङ्गता भएका व्यक्तिहरूको पहुँचमा बनाइएका छन् ।

अँध्यारो भाग वा रातीको समयमा सुरक्षा र पहुँच बृद्धि गर्न मानव निर्मित प्रकाशको व्यवस्था गरिएको छ ।

अपाङ्गता भएका व्यक्तिहरूको लागि अभिमुखीकरण गर्नको लागि ठेगाना प्रणाली लागू गरिएको छ र व्यक्तिगत फलोअप सेवा पनि दिइएको छ ।

सामूहिक केन्द्रको माथिल्लो तलामा आस्रय लिइरहेका अपाङ्गता भएका व्यक्तिहरूको लागि वैकल्पिक समाधानका उपाय उपलब्ध गराइएको छ ।

आकस्मिक चरणमा अपाङ्गता भएका व्यक्तिहरूलाई सहयोग गर्न तालिमप्राप्त कर्मचारी वा स्वयंसेवकसहित पहुँचसहितका सूचना केन्द्र उपलब्ध छन् ।

बसोबास क्षेत्र/ सामूहिक केन्द्रभित्र मुख्य स्थानहरूमा ट्याकटायल नक्सा र पहुँचसहितका सूचनापाटी उपलब्ध छन् ।

बसोबास क्षेत्रका खेलमैदान, सार्वजनिक र शैक्षिक सुविधा अपाङ्गता भएका बालबालिकाका लागि पहुँचमा छन् ।

समुदायका बैठक, वितरण, फोहर व्यवस्थापन र बसोबासका अन्य सेवा र क्रियाकलापमा पहुँच प्राप्त गर्न अपाङ्गता भएका व्यक्तिहरूलाई सहयोग प्रदान गरिएको छ ।

बसोबास क्षेत्रको बाहिर सेवा लिन र जीवनयापनका काम गर्न अपाङ्गता भएका व्यक्तिहरूका लागि यातायातसहितको सहयोग उपलब्ध गराइन्छ ।

अपाङ्गता भएका महिला र पुरूष समुदायका बैठकमा सहभागी हुन्छन् र उनीहरूप्रतिका दृष्टिकोणजन्य अवरोध न्यूनीकरण गर्न विभिन्न उपाय अवलम्बन गरिएको छ ।

अपाङ्गता भएका व्यक्तिहरूलाई सेल्टर र बसोबासको भैपरी आउने योजनामा संलग्न गराइन्छ र इभ्याकुएसनको योजना बनाउँदा र पूर्वचेतावनी प्रणाली डिजाइन गर्दा सहभागी गराइन्छ ।

अपाङ्गता भएका व्यक्तिहरूलाई पृष्ठपोषण संयन्त्रमा पहुँच छ र सहभागी गराइएको छ ।