Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# रूजुसूची क१. पूर्वतयारी

विपद् जोखिम न्यूनीकरण गतिविधि वा पूर्वतयारीका सुरूदेखि नै अपाङ्गतालाई समावेश गराउँदै लगिएको छ ।

पहुँचयुक्त सेल्टर लगायत अपाङ्गताका सवालसँग सम्बन्धित संस्थागत अनुभव र क्षमता पर्याप्त बटुलिएको छ ।

पूर्वतयारीका गतिविधिमा राष्ट्रिय सोसाइटीहरू, अधिकारीहरू र अन्य सरोकारवालासँगै अपाङ्गता भएका व्यक्तिका संस्थाहरूलाई पनि प्रतिनिधित्व गराइएको छ ।

अपाङ्गताको परिप्रेक्ष्यबाट विद्यमान सेल्टर र बसोबास व्यवस्थापन योजनामा स्थानीय अपाङ्गता भएका व्यक्तिहरूका संस्थाहरूलाई पनि भाग लिन बोलाइएको छ ।

अपाङ्गता भएका व्यक्तिहरूलाई योजना निर्माणका कामहरूको बारेमा सूचित (पहुँचयुक्त बहुढाँचामा सूचनाहरू उपलब्ध गराइ )गरिन्छ र भाग लिन बोलाइन्छ ।

सेल्टर र बसोबाससम्बन्धी पूर्वतयारी योजना निर्माणमा अपाङ्गताका सवालमा सार्वजनिक जनचेतना अभियान पनि समेटिएको छ ।

पहुँचसम्बन्धी राष्ट्रिय कानुन र निर्देशिकाहरू उपलब्ध छन् भने तिनलाई पूर्वतयारीको उपायको लागि सुरूवातको बिन्दुका रूपमा उपयोग गरिन्छ ।

लेखाजोखा उपकरण तथा फारामहरू अध्यावधिक गरिएका छन् र अपाङ्गतालाई समेटिएको छ ।

स्थानीय अपाङ्गता भएका व्यक्तिका संस्थाहरूले अपाङ्गता भएका व्यक्तिहरूलाई समुदायमा परिचालन गर्न र तथ्याङ्क सङ्कलन गर्न मद्दत गर्छन् ।

अपाङ्गताको सवालहरू VCA र PASSA का प्रतिवेदनहरूमा देखिने गरी प्रस्तुत गरिएका छन् र ती प्रतिवेदनहरू पहुँचसहितका ढाँचामा छन् ।

आकस्मिक अवस्थामा अपाङ्गता भएका व्यक्तिहरूलाई सूचना गर्ने, पत्ता लगाउने, सहयोग गर्ने जिम्मेवारी र तरिका पहिचान गरिएका छन् ।

चेतावनी पूर्व र सुरक्षित स्थानमा लैजाने विषयमा समुदायका सबै सदस्यहरू संलग्न छन् भन्ने सुनिश्चित गर्न सञ्चारको एउटा शृङ्खला स्थापित गरिएको छ ।

सुरक्षित स्थानमा बनाइएका आकस्मिक सेल्टरहरू र सुरक्षित स्थानमा लैजाने मार्गलाई तिनको पहुँचको स्तरअनुसार नक्शाङ्कन गरिएको छ ।

स्थायी वा अस्थायी सामाधान अपनाइ सेल्टरहरूलाई पहुँचयुक्त बनाउन तथा महिला र पुरूषलाई अलग्गै पहुँचका सुविधा दिने उपाय अपनाइएका छन् ।

अपाङ्गता भएका व्यक्तिहरू सुरक्षित स्थानमा बनाइएका सेल्टर, ती सेल्टर रहेको ठाउँ र यसको लेआउटको बारेमा परिचित छन् । सुरक्षित स्थानमा सार्ने अभ्यासमा सहभागी भएका छन् ।