Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# ग २.१ भाडामा लिइएका पहुँचसहितका सेल्टरमा सहयोग

विस्थापित मानिसहरूलाई सहरी क्षेत्रमा उपलब्ध भवनहरूलाई (भाडाको लागि नगद) प्रयोग गर्दै सेल्टर उपलब्ध गराउने एउटा प्रभावकारी उपाय हुनसक्छ । तपार्इँले भाडा सहयोग गर्ने कार्यक्रम गर्न चाहनुहुन्छ भने निम्न लिखित कुराहरूमा ध्यान दिनुपर्छः

## १: सूचना ग २.१.१

अपाङ्गता भएका व्यक्तिहरूले कार्यक्रमको बारेका सूचनामा पहुँच पाएको र कार्यक्रममा समावेश हुन योग्यताका सर्तको बारेमा राम्ररी सञ्चार गरिएको सुनिश्चित गर्नुहोस् ।

## २: लेखाजोखा ग २.१.२

अपाङ्गता भएका व्यक्तिका संस्थाहरूसँग मिलेर कार्यदल बनाउनुहोस् र भाडामा लिन सकिने उपलब्ध सेल्टरहरूको सूची तयार गर्नुहोस् । जसमा अपाङ्गता भएका व्यक्तिहरूको लागि पहुँचको अवस्थामा ध्यान दिनुहोस् । धेरै तला भएको भवन छ भने भुइँतलामा सेल्टरको लागि आरक्षित गर्नुहोस् ।

ह्विलचियर प्रयोगकर्ताहरूका लागि अपार्टमेन्ट भूइँतलामा र्‌याम्पसहितको र अवरोधमुक्त हुनुपर्छ । हिँडडुलमा कठिनाइ हुने अन्य व्यक्तिहरूका लागि पनि भूइँतलामा मिलाउनुपर्छ, तर उनीहरूको लागि र्‌याम्प वा अवरोधमुक्त आन्तरिक बनावट आवश्यक नहुन सक्छ ।

अस्थायी, उल्टाउन मिल्ने अनुकूलता स्थायी सुधारमा उपयुक्त हुनसक्छ । यसले घरधनीसँग सम्झौता गर्न पनि सहजीकरण गर्नसक्छ ।

## ३: अनुकूलता ग २.१.३

ख२.३ मा उल्लेखित सिफारिसका आधारमा विभिन्न आवश्यक अनुकूलताको सूची घरधनीलाई उपलब्ध गराउनुहोस् । भाडामा लिने कार्यक्रममा सहभागी हुन चाहने घरधनीलाई प्राविधिक सहयोग उपलब्ध गराउनुहोस् ।

## ४: विनियोजन ग २.१.४

भाडामा सेल्टर उपलब्ध गराउन छानिएका व्यक्ति वा परिवारको सूची तयार गर्नुहोस् । प्रत्येकलाई उपयुक्त र पहुँचमा हुने सेल्टर इकाइसँग जोडा मिलाउनुहोस् । अपाङ्गता भएका व्यक्तिका आवश्यकता र उपलब्ध पहुँचको स्तरबीचमा सम्भव भएसम्म सबैभन्दा उपयुक्त जोडा मिलाउनुहोस् ।

## ५: यातायात ग २.१.५

पहुँचसहितको यातायात उपलब्ध गराउनुहोस् र अपाङ्गता भएका व्यक्तिहरू तथा सहयोग सञ्जाललाई एउटै समूहको रूपमा लिनुहोस् ।

## ६: अनुगमन ग २.१.६

अनुगमन र पृष्ठपोषण संयन्त्रलाई अपाङ्गता भएका व्यक्तिहरूको लागि पहुँचमा पुर्याउनुहोस । गृह भेट र फलोअप गर्नुहोस् । (ग १.३)