Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# ख ३.२. व्यक्तिगत वस्तु र सामान्य घरायसी सामग्री

## Sphere Handbook: NFI standard 1

"सामान्य र थप घरायसी सामग्री विपतबाट प्रभावित व्यक्तिहरूले राम्ररी जानेबुझेको थप मार्गदर्शनविना नै सहजै उपयोग गर्न सक्ने हुनुपर्छ "

अपाङ्गता भएका व्यक्तिहरूका आवश्यकतालाई समावेश गरिएको एकीकृत अवधारणाअनुसार काम गर्ने सरकार र अरू सरोकारवालासँग नजिकको समन्वय गरिनुपर्छ ।

## १: अनुकूल घरायसी सामग्री ख ३.२.१

हिँडडुलमा कठिनाइ हुने तथा चिसोले बढी प्रभाव पार्ने अपाङ्गता भएका व्यक्तिहरूका लागि थप ब्ल्याङ्केट र लत्ताकपडाको व्यवस्था गर्नुहोस् । यस्ता वस्तु गर्मी हावापानीको अवस्थामा पनि आवश्यक पर्छ (१) । साधारण भाँडाकुँडा समात्ने वा ब्रासलेटको प्रयोगले घरायसी सामग्रीको प्रयोगमा सहजीकरण गर्न सकिन्छ जस्तैः कप, चम्चा, कलम, दाँत माझ्ने ब्रस आदि । यसको लागि विशिष्ट सेवा दिने संस्थाहरू वा अकुपेसनल थेरापिष्टसँग परामर्श गर्नुहोस् ।

# Footnotes

(१) तातो हावापानीको लागि medium thermal type को र जाडो हावापानीको लागि high thermal type का आइएफआरसीको सामग्री सूची ।

## २: बिछ्याउना र ओछ्याउने ख ३.२.२

अपाङ्गता भएका व्यक्तिहरूलाई आवश्यक परेमा दबाबबाट मुक्त राख्नसक्ने खाले ओछ्याउने म्याट्रेस र बेडफ्रेम उपलब्ध गराउनुहोस् (२)

## ३: शौचालय मेच/सिट ख ३.२.३

शारीरिक अपाङ्गता भएका व्यक्तिहरूका लागि एक ठाउँबाट अर्को ठाउँमा सजिलै लैजान सकिने शौचालय सिट बढी पहुँचमा हुन्छ ।

## ४: स्वास्थ्यसम्बन्धी सामग्री ख ३.२.४

अपाङ्गता भएका व्यक्तिहरूका लागि स्वास्थ्यसम्बन्धी थप सामग्री भण्डारण गर्नुहोस् । आवश्यकताको लेखाजोखा र परामर्श गर्दा विभिन्न उमेर समूहका महिला तथा पुरूष अपाङ्गता भएका व्यक्तिहरूको आफ्नो संस्कृति एवं संस्कारजन्य प्राथमिकताको बारेमा सचेत हुनुहोस् । अपाङ्गता भएका व्यक्तिहरूलाई व्यक्तिगत आवश्यकताअनुसार साबुन, पानी, स्यानिटरी प्याड, महिनावारी हुँदा लगाउने लुगा, इनकन्टिनेन्स प्याड र अन्य स्वास्थ्यसम्बन्धी सामग्रीमा पहुँच छ भन्ने सुनिश्चित गर्नुहोस् ।

# Footnotes

(२) यसमा स्पाइनल कर्ड इन्ज्युरी भएका, हड्डीसम्बन्धी र बाथको समस्या भएका मानिस तथा धेरै समय आफ्नो बिछ्याउनामा बिताउनेहरू पनि पर्न सक्छन् ।

सांस्कृतिक विविधताले सरसामानको उपयुक्तता र NFT kits को संरचनामा असर पार्छ । यसले पनि महिला र पुरूष दुवै अपाङ्गता भएका व्यक्तिको संलग्नतामा कसले कसरी सामग्री उपयोग गरेका छन् भन्ने थाहा पाउन परामर्शको आवश्यकतालाई दर्शाउँछ ।

## ५: सञ्चालन क्षमता

ताप, प्रकाश र खाना बनाउनको लागि अपाङ्गता भएका व्यक्तिहरूलाई वितरण गरिएका सामग्री सञ्चालन गर्न सुरक्षित तथा सहज हुनुपर्छ । टाउकोमा बाँधेर प्रयोग गर्ने बत्ती, अन्य सजिलै बोकेर एक स्थानबाट अर्को स्थानमा लैजान सकिने बत्ती र हुन सक्छ सौर्य शक्तिबाट चल्ने जस्ता चल्ने बत्तीहरूमा ध्यान दिनुहोस् ।

अपाङ्गता भएका व्यक्तिहरूका घरायसी आवश्यकता सम्बोधन भएका छन् भन्ने सुनिश्चित गर्न सरसफाइ, स्वास्थ र अन्य क्षेत्रका सरोकारवालासँग परामर्श गर्नुहोस् । जेरी क्यान र लामखुट्टे रोक्ने झुल सेल्टरभन्दा बाहेकका सामग्रीका उदाहरण हुन्, जसमा अनुकूलताको आवश्यकता पर्न सक्छ ।

## सहायक सामग्रीको लागि प्रेषण

ओहोरदोहोरको लागि चाहिने सहायक सामग्रीहरू सेल्टर र बसोबाससँग सम्बन्धित छैनन्, तर जसले बैशाखी, ह्वीलचियर वा सेतोछडी जस्ता सामग्री गुमाएका छन् भने त्यस्ता सामग्रीका लागि सम्बन्धित ठाउँमा प्रेषण गरिन्छ ।
ह्याण्डीक्याप इन्टरनेशनल र जोननिटर इन्टरनेशनल एसिस्टेन्सको आपसी सहकार्यमा आकस्मिकताको अवस्थालाई ध्यान दिएर कम लागतको ह्वीलचियर डिजाइन गरियो । यस्तो ह्वीलचियर पहिलोपटक फिलिपिन्समा हाइयान नाम गरेको सामुद्रिक आँधी आएको बेला प्रयोग गरिएको थियो र घाइते तथा सहायक सामग्री गुमाएका हिँडडुलमा समस्या हुने अपाङ्गता भएका व्यक्तिहरूलाई वितरण गरिएको थियो ।

मूलधारका संस्थाहरूमा नहुने यो एउटा विशिष्ट प्रकृतिको पेशागत क्रियाकालाप हो । ह्वीलचियर चिकित्सासम्बन्धी एउटा उपकरण हो र यसको वितरणको लागि योग्य विज्ञता भएको व्यक्ति हुनु जरूरी छ ।