Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# ख ३.१ वितरण प्रणालीलाई पहुँचयुक्त बनाउने

पहुँचसहितको वितरणले कुनै स्थानको छनौटभन्दा पनि आपूर्ति गर्नुपर्ने सामग्रीलगायत (हेर्नुहोस् तालिका २ पहुँचको अवधारणा) अन्य धेरै कुरालाई समेट्छ । सूचनाका प्रक्रिया, अभिमुखीकरण, यातायात र प्राविधिक सहयोग, श्रम सहयोगदेखि अनुमगन तथा पृष्ठपोषण संयन्त्रसम्म निर्माण गर्दा सबै उमेरका अपाङ्गता भएका महिला र पुरूषलाई लक्षित गरेर गर्नुपर्छ ।

## १: समावेशी योजना बनाउने ख ३.१.१

पहुँचसहितका वितरण प्रणाली र सामग्री व्यवस्थापन प्रणालीको योजनामा अपाङ्गता भएका व्यक्ति तथा उनीहरूका संस्थाहरूलाई संलग्न गराउनुहोस् ।

## २: सूचनामा पहुँच ख ३.१.२

सूचनाका बहुमाध्यम र ढाँचा प्रयोग गरी वितरण गतिविधिका बारेमा सूचना उपलब्ध गराउनुहोस् । पहुँचको लागि अपनाउनुपर्ने मुख्य उपायहरूमा जोड दिनुहोस् र अपाङ्गता भएका व्यक्तिहरूले यातायातको सुविधा कसरी प्राप्त गर्न सक्छन् भन्ने कुरा व्याख्या गर्नुहोस् ।

पहुँचसम्बन्धी थप सूचनाको लागि हेर्नुहोस् तालिका ३। सञ्चारका तरिका पृष्ठ १६

## ३: उपयुक्त सामग्री ख ३.१.३

अपाङ्गता भएका व्यक्तिहरूका लागि सामग्री उपयुक्त छन् वा छैनन् भन्ने सुनिश्चित गर्न अपाङ्गता भएका व्यक्तिका संस्थाहरूसँग छलफल गर्नुहोस् ।

## ४: यातायात/ढुवानी ख ३.१.४

सेल्टर र घरायसी सामग्री गह्रौँ र ठूला हुन सक्छन् । यस्ता सामग्रीलाई अपाङ्गता भएका व्यक्ति बसेकै स्थानसम्म पुर्‌याउने व्यवस्था मिलाउनु आवश्यक छ ।

## ५: कर्मचारी र स्वयंसेवक ख ३.१.५

सामग्री वितरण गतिविधि सञ्चालन भइरहेका बेला अपाङ्गता भएका व्यक्तिहरूका लागि सञ्चार, अभिमुखीकरण र यातायातमा कसले सहयोग गर्ने भन्ने कुरा सुनिश्चित गर्नुहोस् ।

## ६: सम्बन्धित स्थानसम्म पहुँच ख ३.१.६

वितरणको लागि पहुँच स्थान पहिचान गर्नुहोस् । किनकी दृष्टिसम्बन्धी अपाङ्गता भएका व्यक्ति र हिँडडुलमा कठिनाइ हुने व्यक्तिहरूका लागि यताउता हिँडन सहज होस् ।

वितरण स्थानका रूपमा अपाङ्गता भएका व्यक्तिका संस्थाका कार्यालयहरू, पुनर्स्थापना केन्द्रहरू, संस्था र विद्यालयहरू उपयुक्त र पहुँचमा हुन सक्छन् ।

## ७: प्राथमिकता पङ्कति ख ३.१.७

अपाङ्गता भएका व्यक्तिहरू (तथा अन्य जसलाई यो आवश्यक छ)का लागि स्पष्ट सङ्केत गरिएको, आरामको लागि छहारी र विशेष सहयोगसहित प्राथमिकता पङ्कति तयार गर्नुहोस् ।

सामग्री लिन पुनः अलग्गै लाइनमा बस्दा अपाङ्गता भएका व्यक्तिहरूले पाउने हेरचाहमा कमी नआओस् भन्ने उद्देश्यले अपाङ्गता भएका व्यक्तिहरूको हेरचाह गर्नेहरूलार्इ पनि प्राथमिकता दिनुहोस् । यसको मुख्य उद्देश्य अपाङ्गता भएका व्यक्तिहरूलाई दिनुपर्ने सेवामा बृद्धि होस् र उसले धेरै पर्खन नपरोस् भन्ने नै हो । यसमा पक्षपातपूर्ण प्राथमिकता हुन सक्ने कुरामा भने चनाखो हुनुपर्ने हुन्छ र यस जोखिमलाई हटाउन जनचेतना अभियानमा ध्यान दिनुहोस् ।

## प्राविधिक सहयोग

प्राविधिकरूपमा एकदमै जटिल सामग्री (जस्तैः सेल्टर निर्माणका सामग्री र उपकरण)को हकमा अपाङ्गता भएका व्यक्तिहरूले तिनको प्रयोगमा प्राविधिक सहयोग पाएका छन् भन्ने सुनिश्चित गर्नुहोस् (विस्तृत सूचनाको लागि हेर्नुहोस् ख३.३)

## अनुगमन र पृष्ठपोषण

सामग्री पाइए कि पाइनन् र प्रयोग गरियो कि गरिएन् भनेर गरिने अनुगमन तथा पृष्ठपोषणका संयन्त्रमा अपाङ्गता भएका व्यक्तिहरूलाई संलग्न गराउनुहोस् । सम्भावित मर्मत र सामग्री पुनर्स्थापन गर्ने योजना बनाउनुहोस् ।

## ख ३.१ - घटना अध्ययन

आकस्मिक अवस्था र पुनःप्राप्तीका (recovery) काममा अपाङ्गता भएका व्यक्तिहरूलाई पहिचान गर्न केन्याको रेडक्रस सोसाइटीले सीवीएमसँग साझेदारी गर्‌यो । वितरण प्रणालीलाई पहुँचमा पुर्याउन प्राथिमकता दिइयो ।
अपाङ्गता भएका बालबालिकालाई खाद्य वितरण कार्यक्रममा कसरी समावेश गर्ने भन्ने बारेमा सीवीएमले रेडक्रस स्वयंसेवक र विद्यालयका प्रधानाध्यापकहरूलार्इ तालिम प्रदान गर्‌यो । स्थानीय अपाङ्गता भएका व्यक्तिका संस्थाहरूले पहिचान र वितरणमा सहयोग गरे ।
स्थानीय केआरसीएसको कार्यालयले अवरोध हटाएर अनुकूलता प्रदान गर्ने काम गर्‌यो । अपाङ्गता भएका व्यक्तिहरूले पनि समन्वयात्मक क्रियाकलापमा भाग लिन सकुन् भनेर यस्ते गरियो । सामग्री वितरण गरिने स्थान वा विद्यालयहरूमा जान सकून भनी धेरै मानिसलाई सहायक सामग्री उपलब्ध गराइयो । वितरण स्थलसम्म जान नसक्ने र सामग्री ल्याइदिने अरू कोही नभएका व्यक्तिहरूका लागि उनीहरू बसेकै स्थानसम्म आपूर्ति को व्यवस्था गरियो ।