Regular Version High Contrast Version
A+ A- Reset

# Document Information

रेडक्रस सोसाइटी र रेड क्रिसेन्ट सोसाइटीहरूको अन्तर्राष्ट्रिय महासंघ

आकस्मिकताको अवस्थामा अपाङ्गता समावेशी सेल्टर र बसोबास व्यवस्थापन

# रूजुसूची ग.३ अपाङ्गता भएका व्यक्तिका लागि नगद र भौचर

कार्यक्रमहरूको बारेमा अपाङ्गता भएका व्यक्तिहरूलाई पहुँचसहितका ढाँचामा सूचना प्राप्त छ र छनौटसम्बन्धी योग्यताका सर्तको बारेमा स्पष्टसँग सञ्चार गरिएको छ ।

जोखिम र दृष्टिकोणजन्य अवरोध पहिचान गरिएका छन् तथा तिनलाई जनचेतना अभियानमार्फत सम्बोधन गरिएको छ । कार्यान्वयनको क्रममा अनुगमन पनि गरिएको छ ।

समावेशी कामका लागि नगद गतिविधिले समुदायमा रहेको अपाङ्गता भएका व्यक्तिप्रतिको नकारात्मक धारणालाई चुनौति दिन्छ भन्ने विषयमा ध्यान दिइएको छ ।

कामको लागि नगद वा सामुदायिक श्रम क्रियाकलापभन्दा पहिलेनै समुदायमा अपाङ्गता भएका व्यक्तिको क्षमताको लेखाजोखा गरिएको छ ।

भौतिक श्रम र सहयोगी भूमिका लगायत गर्नुपर्ने विभिन्न कामहरू पहिचान गरिएका छन् । विभिन्न विकल्पबाट छनौट गर्न अपाङ्गता भएका महिला र पुरूषलाई मौका दिइएको छ ।

विभिन्न वर्गका अपाङ्गता भएका व्यक्तिहरू वा उनीहरूका संस्थाहरूसँग पहुँचसहितको नगद र भौचर कार्यक्रमको योजना निर्माणको विषयमा परामर्श गरिएको छ ।

दृष्टिसम्बन्धी समस्या भएका व्यक्ति लगायत सबै अपाङ्गता भएका व्यक्तिहरूलाई भौचरमा लेखिएको वास्तविक रकम थाहा छ ।

शारीरिक अपाङ्गता भएका व्यक्तिहरू नगद अनुदान सङ्कलन गर्न सक्षम छन् वा आफूले मनोनयन गरेको कसैलाई अधिकार दिई उमार्फत रकम बुझ्न सक्षम छन् ।

अपाङ्गता भएका व्यक्तिहरूलाई समुदाय सहयोग दलमा समावेश गरिएको छ वा उनीहरूका निर्माण कार्यलाई सहयोग गर्न करारमा श्रमिकहरू उपलब्ध गराइएको छ ।

व्यवस्थित ढुवानीमार्फत वा समुदाय सहयोग दललाई समावेश गरी अपाङ्गता भएका व्यक्तिहरूका लागि सामग्रीहरू बजारबाट सेल्टरसम्म ल्याउन सहयोग उपलब्ध गराइएको छ ।

आधारभूत पहुँचसम्बन्धी सर्त पूरा नगरेको आपूर्तिकर्ताले उसले उपलब्ध गराउनुपर्ने आवश्यक अनुकूलताको सूची प्राप्त गरेको छ र उसलाई यसको लागि प्राविधिक सहयोग उपलब्ध गराइएको छ ।

सेल्टर र बसोबासका डिजाइनमा व्यक्तिगत अनुकूलताको लागि थप अनुदान तथा प्राविधिक सहयोगसहित पहुँचसम्बन्धी मापदण्ड उपयोग गरिएको छ ।

परियोजनाका कर्मचारी र स्वयंसेवकले स्पष्ट प्रशिक्षण दिन्छन् । प्राविधिक सहयोग र सेवाको लागि सम्बन्धित स्थलमा उपस्थित हुन्छन् ।

सेल्टर र बसोबासका डिजाइनमा व्यक्तिगत अनुकूलताको लागि थप अनुदान तथा प्राविधिक सहयोगसहित पहुँचसम्बन्धी मापदण्ड उपयोग गरिएको छ ।

आवश्यक परेको बेला सेवा उपलब्ध गराउन र लक्षित समूहको फलोअप गर्न परियोजनाका कर्मचारी तथा स्वयंसेवक अपाङ्गताको सवालमा तालिम प्राप्त छन् ।